Document ID: 32001R2228

Kommissionens forordning (EF) nr. 2228/2001
af 16. november 2001
om fastsættelse for 2002 af reduktionssatser til anvendelse på ansøgninger om tildelinger til ikke-traditionelle importører under importtoldkontingenterne for bananer
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 404/93 af 13. februar 1993 om den fælles markedsordning for bananer(1), senest ændret ved forordning (EF) nr. 216/2001(2),
under henvisning til Kommissionens forordning (EF) nr. 896/2001 af 7. maj 2001 om gennemførelsesbestemmelser til Rådets forordning (EØF) nr. 404/93 for så vidt angår ordningen for indførsel af bananer til (EF)(3), ændret ved forordning (EF) nr. 1613/2001(4), særlig artikel 9, stk. 2, og
ud fra følgende betragtninger:
(1) Ifølge artikel 9, stk. 2, i forordning (EF) nr. 896/2001 fastsætter Kommissionen på grundlag af toldkontingentmængderne og medlemsstaternes lister over de samlede mængder, der er ansøgt om tildeling af, de mængder, der tildeles de ikke-traditionelle importører.
(2) Ifølge medlemsstaternes lister, jf. artikel 9, stk. 1, er der i alt ansøgt om tildeling af 11388324,983 tons for samtlige ikke-traditionelle A/B-importører og om 389015,100 tons for samtlige ikke-traditionelle C-importører.
(3) Der bør derfor fastsættes reduktionssatser til anvendelse på de ikke-traditionelle importørers tildelinger under A/B- og C-kontingenterne.
(4) Bestemmelserne i denne forordning bør straks træde i kraft inden begyndelsen af perioden for indgivelse af licensansøgninger for første kvartal af 2002.
(5) Bestemmelserne i denne forordning foregriber ikke eventuelle foranstaltninger, som enten Rådet eller Kommissionen senere måtte vedtage navnlig under hensyn til den foreslåede ændring af forordning (EØF) nr. 404/93, og importørerne kan ikke påberåbe sig disse bestemmelser som grundlag for berettigede forventninger -
UDSTEDT FØLGENDE FORORDNING:
Artikel 1
TABELPOSITION
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 16. november 2001.

Labels: 3
17